
	NÁVRH

	UZNESENIE VLÁDY SLOVENSKEJ REPUBLIKY

		č. ...

	z ...




		k návrhu nelegislatívneho všeobecného materiálu Návrh na zrušenie a zmenu niektorých úloh z uznesení vlády Slovenskej republiky







	Číslo materiálu: 
	

	Predkladateľ: 
	minister školstva, vedy, výskumu a športu 




Vláda


	A.
	zrušuje

	
	A. 1.
	úlohu v bode B.2. uznesenia vlády SR č. 52 z 19. januára 2010 pre ministra školstva, vedy, výskumu a športu a predsedu Úradu geodézie, kartografie a katastra – zabezpečiť plnenie príslušných úloh vyplývajúcich z Koncepcie modernizácie územnej samosprávy v Slovenskej republike, 

	
	A. 2.
	úlohu v bode B.2. uznesenia vlády SR č. 196 zo 17. marca 2010 – na základe výsledkov vykonanej inšpekcie inovovať štátny vzdelávací program školských stupňov pre školy s vyučovacím jazykom národnostných menšín v cieľoch, profile absolventa,  v charakteristike vzdelávacej oblasti jazyk a komunikácia, vo vzdelávacom štandarde, v organizačných podmienkach, personálnom zabezpečení, materiálno-technickom a priestorovom zabezpečení, v zásadách a podmienkach pre vypracovanie školských vzdelávacích programov, 

	
	A. 3.
	úlohu v bode B.2. uznesenia vlády SR č. 624 z 3. decembra 2014 – koordinovať stratégiu ďalšieho rozšírenia kapacít materských škôl, 

	
	A. 4.
	úlohu v bode B.3. uznesenia vlády SR č. 549 z 29. novembra 2017 – v súlade so schválenou koncepciou podporovať výchovno-vzdelávaciu činnosť v oblasti geologického vzdelávania na základných, stredných a vysokých školách, 

	
	A. 5.
	úlohu v bode B.4. uznesenia vlády SR č. z 63 z 12. februára 2020 pre ministra školstva, vedy, výskumu a športu, ministerku kultúry a ministra vnútra – predložiť Národnému koordinačnému stredisku pre riešenie problematiky násilia na deťoch informáciu o plnení úloh vyplývajúcich z Akčného plánu k Národnej koncepcii ochrany detí v digitálnom priestore na roky 2020 - 2021, 

	
	A. 6.
	úlohu č. 6 v mesiaci jún z Plánu práce vlády Slovenskej republiky na rok 2022, schváleného uznesením vlády SR č. 93 z 9. februára 2022 – Stratégia globálneho vzdelávania na roky 2022 – 2026, 

	
	A. 7.
	[bookmark: _GoBack]úlohu č. 3 v mesiaci október z Plánu práce vlády Slovenskej republiky na rok 2022, schváleného uznesením vlády SR č. 93 z 9. februára 2022 – Stratégia popularizácie vedy a techniky na Slovensku na roky 2023 – 2028 – Popularizáciou k podpore výskumu a vývoja na Slovensku, 

	
	A. 8.
	úlohu v bode C.1. uznesenia vlády SR č. 336 z 18. mája 2022 – zriadiť register poskytovateľov voľnočasových aktivít v oblasti športu a register poskytovateľov voľnočasových aktivít v oblasti vzdelávania, 



	 A. 9.
	úlohu v bode C.2. uznesenia vlády SR č. 336 z 18. mája 2022 – predložiť na rokovanie vlády návrh zákona, ktorým sa zruší súčasný systém financovania voľnočasových aktivít detí v gescii Ministerstva školstva, vedy, výskumu a športu SR s účinnosťou od 1. januára 2023, 


	 A. 10.
	úlohu v bode C.2. uznesenia vlády SR č. 462 z 13. júla 2022 – postupovať pri vykonávaní časti Komponentu 7: Vzdelávanie pre 21. storočie, investície 1 Digitálna infraštruktúra v školách Plánu obnovy a odolnosti Slovenskej republiky v súlade s bodom B.2 tohto uznesenia. 




	B.
	mení

	
	B. 1.
	text úlohy v bode B.4. uznesenia vlády SR č. 317 z 9. júna 2021 z „vypracovať a predložiť na rokovanie vlády návrh Akčného plánu pre otvorenú vedu na roky 2023 - 2024“ na „predkladať na rokovanie vlády návrhy Akčných plánov pre otvorenú vedu  na roky 2023 – 2028“. 








	
	

	Na vedomie:
	členovia vlády
predsedovia ostatných ústredných orgánov štátnej správy SR

